จังหวัดคังว็อน (ประเทศเกาหลีเหนือ)

**คังว็อน** (; ) เป็นจังหวัดของประเทศเกาหลีเหนือ มีเมืองเอกอยู่ที่ว็อนซัน ก่อนการแบ่งเกาหลีใน ค.ศ. 1945 จังหวัดคังว็อนและจังหวัดคังว็อนในเกาหลีใต้ (บางครั้งสะกดว่า *Kangwon Province* เช่นกัน) เคยเป็นจังหวัดเดียวที่ไม่รวมว็อนซัน

## ประวัติศาสตร์

คังว็อนเคยเป็นหนึ่งในแปดจังหวัดของเกาหลีในสมัยราชวงศ์โชซ็อน จังหวัดนี้ได้รับการสถาปนาขึ้นใน ค.ศ. 1395 และมีที่มาของชื่อจากชื่อเมืองหลัก คังนึง () และเมืองเอกของจังหวัดคือว็อนจู ()

ใน ค.ศ. 1895 คังว็อนถูกแทนที่ด้วยเขตชุนช็อน (*Chuncheon-bu*; ) ทางทิศตะวันตก และเขตคังนึง (*Gangneung-bu*; ) ทางทิศตะวันออก ส่วนว็อนจูกลายเป็นส่วนหนึ่งของเขตชุงจู ในช่วง ค.ศ. 1910–1945 ซึ่งเป็นยุคอาณานิคมของญี่ปุ่นในเกาหลี จังหวัดนี้เป็นที่รู้จักในชื่อโคเก็นโด

ใน ค.ศ. 1896 เกาหลีถูกแบ่งออกเป็นสิบสามจังหวัดอีกครั้ง และเขตทั้งสองได้ถูกยุบรวมเพื่อตั้งจังหวัดคังว็อนขึ้นใหม่ แม้ว็อนจูจะกลับมารวมกับจังหวัดคังว็อน แต่เมืองเอกของจังหวัดถูกย้ายไปยังชุนช็อน

ใน ค.ศ. 1945 จังหวัดคังว็อน (พร้อมส่วนที่เหลือของเกาหลี) ถูกแบ่งโดยเส้นขนานที่ 38 องศาเหนือใน ค.ศ. 1945 ออกเป็นเขตยึดครองของโซเวียตในทางเหนือและอเมริกาในทางใต้ตามลำดับ ใน ค.ศ. 1946 จังหวัดทางทิศเหนือได้รับการขยายรวมพื้นที่ส่วนของจังหวัดคย็องกีที่อยู่ในเกาหลีเหนือ และพื้นที่โดยรอบว็อนซันในจังหวัดฮัมกย็องใต้ เมืองเอกของจังหวัดในส่วนของเกาหลีเหนือถูกจัดตั้งขึ้นที่ว็อนซัน เนื่องจากว็อนจูและชุนช็อนซึ่งเป็นเมืองเอกดั้งเดิมของคังว็อนต่างอยู่ทางใต้ของเส้นขนานที่ 38 ใน ค.ศ. 1948 จังหวัดนี้กลายเป็นส่วนหนึ่งของสาธารณรัฐประชาธิปไตยประชาชนเกาหลีที่สถาปนาขึ้นใหม่ และจากผลของความตกลงการสงบศึกในสงครามเกาหลี ค.ศ. 1953 เส้นเขตแดนระหว่างจังหวัดคังว็อนส่วนเหนือและส่วนใต้ได้ถูกเลื่อนขึ้นไปทางทิศเหนือจนถึงเส้นแบ่งเขตแดนทางทหาร

ใน ค.ศ. 2002 เขตท่องเที่ยวภูเขาคึมกังถูกแยกออกจากส่วนที่เหลือของจังหวัดเพื่อจัดตั้งเป็นภูมิภาคที่บริหารแยกต่างหาก อย่างไรก็ตาม ในเดือนมกราคม ค.ศ. 2024 หลังจากยืนยันว่าการรวมชาติเป็นสิ่งที่เป็นไปไม่ได้และประกาศให้เกาหลีใต้เป็นรัฐปรปักษ์ เกาหลีเหนือได้ประกาศว่าพวกเขาจะปิดการท่องเที่ยวระหว่างประเทศภูเขาคึมกัง

## ภูมิศาสตร์
จังหวัดนี้มีอาณาเขตติดต่อกับจังหวัดฮัมกย็องใต้ทางทิศเหนือ ติดกับจังหวัดพย็องอันใต้และจังหวัดฮวังแฮเหนือทางทิศตะวันตก และติดกับแคซ็องทางทิศใต้ นอกจากนี้ จังหวัดยังมีแนวเขตจากเขตปลอดทหารเกาหลีคั่นกับจังหวัดคังว็อนและจังหวัดคย็องกีซึ่งเป็นพื้นที่คู่ขนานในฝั่งเกาหลีใต้ ส่วนทางทิศตะวันออกคือทะเลญี่ปุ่น

พื้นที่ส่วนใหญ่ของจังหวัดครอบคลุมโดยเทือกเขาแทแบ็ก ซึ่งมียอดเขาที่สูงที่สุดคือภูเขาคึมกัง ("ภูเขาเพชร")

จังหวัดคังว็อนฝั่งเหนือใต้ถูกเรียกรวมกันว่าภูมิภาค ควันดง พื้นที่ทางทิศตะวันตกของเทือกเขาแทแบ็กเรียกว่าย็องซอ ส่วนที่พื้นที่ทางทิศตะวันออกของเทือกเขาเรียกว่าย็องดง

ในเดือนเมษายน ค.ศ. 2003 เขตรักษาพันธุ์พืชเขาชูแอได้รับการจัดตั้งขึ้น เขตรักษาพันธุ์นี้มีพื้นที่ 687 เฮกตาร์ ตั้งอยู่ในชินดงรี อำเภอเซโพ และซันยังรี อำเภอโคซัน เขาชูแอมีความสูง 1,528 เมตรเหนือระดับน้ำทะเล และเป็นส่วนหนึ่งของเทือกเขามาซิงนย็อง สหภาพการอนุรักษ์ธรรมชาติแห่งสาธารณรัฐประชาธิปไตยประชาชนเกาหลีกำลังพยายามอนุรักษ์ป่าผสมระหว่างไม้สนและไม้ใบกว้าง การตัดสินใจในระดับคณะรัฐมนตรีของสาธารณรัฐประชาธิปไตยประชาชนเกาหลีสั่งห้ามการไล่ต้อนสัตว์เลี้ยงมากินหญ้า การเก็บทรัพยากรพืช และการกระทำอื่น ๆ ที่เป็นการทำลายสิ่งแวดล้อม

## การแบ่งเขตการปกครอง

จังหวัดคังว็อนแบ่งออกเป็น 2 นคร (*ชี*) 1 เขตบริหารพิเศษ และ 15 อำเภอ (*คุน*)

### นคร

* มุนช็อน ()
* ว็อนซัน ()

### อำเภอ
* อำเภออันบย็อน ()
* อำเภอชังโด ()
* อำเภอช็อนแน ()
* อำเภอชอรว็อน ()
* อำเภอฮเวยัง ()
* อำเภออีช็อน ()
* อำเภอคิมฮวา ()
* อำเภอโคซัน ()
* อำเภอโคซ็อง ()
* อำเภอคึมกัง ()
** เขตท่องเที่ยวภูเขาคึมกัง ()
* อำเภอพันกโย ()
* อำเภอพ็อบตง ()
* อำเภอพย็องกัง ()
* อำเภอเซโพ ()
* อำเภอทงช็อน ()

## อ้างอิง


## แหล่งข้อมูลอื่น
* Seoul City history article on Hanseong and 22 other late 19th-century districts (in Korean)


หมวดหมู่:จังหวัดของประเทศเกาหลีเหนือ
*